Eduardo Camavinga
Eduardo Celmi Camavinga (født d. 10. november 2002) er en fransk professionel fodboldspiller, som spiller for La Liga-klubben Real Madrid og Frankrigs landshold.

Baggrund 
Camavinga blev født i en flygtningelejr i Cabinda, Angola til en familie fra Congo-Brazzaville. Han flyttede med sin familie til Frankrig da han var 2 år gammel.

Klubkarriere

Stade Rennais 
Camavinga kom igennem Stade Rennais' ungdomsakademi. Han gjorde sin førsteholdsdebut den 6. april 2019, og i en alder af 16 år og 6 måneder blev han hermed den yngste spiller til at spille for klubbens førstehold nogensinde. Han etablerede sig herefter hurtigt som en fast mand på holdet.

Real Madrid 
Camavinga skiftede i august 2021 til Real Madrid.

Landsholdskarriere

Ungdomslandshold 
Camavinga har repræsenteret Frankrig på U/21-niveau.

Seniorlandshold 
Camavinga debuterede for Frankrigs landshold den 8. september 2020, og i en alder af 17 år, 9 måneder og 29 dage blev han hermed den yngste spiller for det franske landshold siden 1914.

Titler 
Real Madrid
 La Liga: 1 (2021-22)
 Supercopa de España: 1 (2021-22)
 UEFA Champions League: 1 (2021-22)
 UEFA Super Cup: 1 (2022)

Referencer

Eksterne henvisninger 

Fodboldspillere fra Frankrig
Fodboldlandsholdsspillere fra Frankrig
Fodboldspillere fra Stade Rennais FC
Fodboldspillere fra Real Madrid CF
Deltagere ved verdensmesterskabet i fodbold 2022